Λάρνακα, 30/05/2025

**Η Lidl Κύπρου αναδεικνύει την αξία της συνεργασίας με την Εβροφάρμα σε ένα press trip στην καρδιά της ελληνικής παραγωγής**

**Με φόντο τη φύση του Έβρου, δημοσιογράφοι από Κύπρο και Ελλάδα καθώς και μέλη του #teamLidl, έζησαν από κοντά την εμπειρία παραγωγής και γνώρισαν καλύτερα τα προϊόντα ΓΑΛΠΟ.**

Η **Lidl Κύπρου**,με αφορμή την Παγκόσμια Ημέρα Γάλακτος, διοργάνωσε ένα μοναδικό **press trip** στις εγκαταστάσεις του στρατηγικού της συνεργάτη για **Εβροφάρμα**, στο Διδυμότειχο. Στην αποστολή συμμετείχαν συνολικά 30 δημοσιογράφοι από την Κύπρο και την Ελλάδα, καθώς και συνεργάτες από το #teamLidl, σε μια εμπειρία που ανέδειξε τη σύνδεση των ποιοτικών προϊόντων με τον τόπο και τους ανθρώπους της παραγωγής.

Η εμπειρία του **press trip** ξεκίνησε με μία συμβολική επίσκεψη στο Εθνικό Πάρκο Δέλτα του Έβρου, έναν από τους σημαντικότερους υδροβιότοπους της χώρας. Αναδεικνύοντας τον δεσμό ανάμεσα στο φυσικό περιβάλλον και την αγροδιατροφή, η εταιρεία επιβεβαίωσε για ακόμα μία φορά τη δέσμευσή της απέναντι στην τοπική κοινωνία και το περιβάλλον.

Στη συνέχεια, κατά την επίσκεψη στις εγκαταστάσεις της εταιρείας **Εβροφάρμα**, οι συμμετέχοντες ξεναγήθηκαν στους χώρους παραγωγής και ενημερώθηκαν για τις σύγχρονες μεθόδους που εφαρμόζονται σε όλα τα στάδια της διαδικασίας: από τη συλλογή του γάλακτος έως την τελική συσκευασία και διανομή.

Στο πλαίσιο αυτής της επίσκεψης πραγματοποιήθηκαν παρουσιάσεις από τον **κ.** **Γιάννη Καρανάτσιο, Chief Merchandising Officer και Μέλος της Διοίκησης της Lidl Ελλάς & Lidl Κύπρου** και τον **κ. Δημήτρη Μήτιο, Senior Purchasing Manager, Fresh & Frozen Food της Lidl Ελλάς**. Οι ομιλίες επικεντρώθηκαν στην ιστορία του brand ΓΑΛΠΟ, το πρόσφατο rebranding και τη στρατηγική συνεργασία με την Εβροφάρμα. Ιδιαίτερη αναφορά έγινε στην αξία της συνεργασίας η οποία στηρίζει τη βιομηχανική ανάπτυξη της Θράκης και προωθεί την εξωστρέφεια των τοπικών προϊόντων μέσω του διεθνούς δικτύου της Lidl. Ακολούθησε παρουσίαση από τον **κ.** **Χρήστο Παπαζηλάκη, Διευθύνοντα Σύμβουλο της Εβροφάρμα**, ο οποίος αναφέρθηκε στη μακρόχρονη πορεία και την επιτυχημένη ανάπτυξη της εταιρείας. Κατά τη διάρκεια των ομιλιών ανακοινώθηκε και η κυκλοφορία δύο νέων γεύσεων κεφίρ **ΓΑΛΠΟ**: κεφίρ με ροδάκινο-βερίκοκο και κεφίρ με κακάο το αμέσως επόμενο διάστημα, εμπλουτίζοντας ακόμα περισσότερο την προϊοντική γκάμα που μπορούν να βρουν οι πελάτες στα καταστήματά της, πάντα σε τιμές Lidl.

Η ξενάγηση ολοκληρώθηκε με γευσιγνωσία των προϊόντων ΓΑΛΠΟ και ένα απολαυστικό γεύμα στον φιλόξενο χώρο της εταιρείας, προσφέροντας μια ολοκληρωμένη εμπειρία ποιότητας και γεύσης.

Η **Lidl Κύπρου**, υποστηρίζοντας έμπρακτα και την κυπριακή παραγωγή, συνεργάζεται με περισσότερους από **100 Κύπριους προμηθευτές**, εκ των οποίων οι 13 παράγουν γαλακτοκομικά και τυροκομικά προϊόντα. Με αυτό τον τρόπο, η εταιρεία συμβάλλει στην ενίσχυση της κυπριακής οικονομίας τόσο εντός όσο και εκτός συνόρων. Ειδικότερα, για το 2024 η εταιρεία προώθησε σε 27 χώρες τα προϊόντα της και οι εξαγωγές ανήλθαν σε 28,8 εκ. ευρώ, εκ των οποίων τα 26 εκ. ευρώ ήταν οι εξαγωγές χαλουμιού.

**Επισκεφθείτε τη Lidl Κύπρου και στα:**

[**corporate.lidl.com.cy**](https://corporate.lidl.com.cy/el/)

**team.lidl.com.cy**

[**lidlfoodacademy.com.cy**](https://www.lidlfoodacademy.com.cy/)

[**facebook.com/lidlcy**](https://www.facebook.com/lidlcy)

[**instagram.com/lidl\_cyprus**](https://www.instagram.com/lidl_cyprus/)

**youtube.com/lidlcyprus**

[**twitter.com/Lidl\_Cyprus\_**](https://twitter.com/Lidl_Cyprus_)

[**linkedin.com/company/lidl-cyprus**](https://www.linkedin.com/company/lidl-cyprus)